cyanic-selkie/wikianc huggingface dataset:
ג'ון גלן
שירות בנאס"א
בסוף 1958 היה גלן אחד מיותר ממאה טייסי ניסוי שהתנדבו, בעקבות שיגור לוויין הספוטניק הסובייטי, לתוכנית הטיסה המאוישת של נאס"א. ב־9 באפריל 1959, כשהוא כבר בדרגת לויטננט קולונל, היה לאחד משבעת האסטרונאוטים של תוכנית מרקורי. במהלך השנים הבאות התאמנו הוא וחבריו למשימה, וגם השתתפו בתכנון החלליות. למרבה אכזבתו של גלן, הוא לא נבחר לטיסת החלל האמריקאית המאוישת הראשונה, אלא רק לשלישית, לאחר אלן שפרד (ב־5 במאי 1961) וגאס גריסום (ב־21 ביולי). אולם לבסוף היותו שלישי פעלה במידה רבה לטובתו. שלוש הטיסות הראשונות היו אמורות להיות טיסות תת־מסלוליות, שלא מקיפות את כדור הארץ (שפרד וגריסום שוגרו מפלורידה, ונחתו באוקיינוס האטלנטי לאחר כ־15 דקות). אולם הצלחת הרוסים לשגר את הקוסמונאוט יורי גגארין ב־12 באפריל 1961 להקפה אחת של כדור הארץ, ואת גרמן טיטוב ל־17 הקפות, גרמו לנאס"א להקדים את התוכניות, ולהפוך את המשימה המאוישת השלישית למשימת הקפה מסלולית מלאה.
בנובמבר הודיעה נאס"א על כוונתה לשגר את גלן למשימה מסלולית שבה הוא יקיף את כדור הארץ, אך מועד השיגור נדחה שוב ושוב. בתחילה בגלל בעיות טכניות, ואחר כך כי תנאי מזג האוויר לא התאימו לשיגור, או לצילומו לטלוויזיה. לבסוף שוגר גלן במשימת מרקורי 6, בחללית לה קרא "פרנדשיפ 7" ששוגרה באמצעות המשגר אטלס ב־20 בפברואר 1962 בשעה 14:47 UTC (09:47 שעון החוף המערבי) כאשר אלפי אנשים צפו בשיגור מקייפ קנוורל, ומיליונים נוספים צפו בו בטלוויזיה. גלן ביצע שלוש הקפות במשך 4 שעות, 55 דקות ו־23 שניות. במהלך הטיסה תיאר גלן את מראה עיניו. הוא ראה סופת חול מעל אפריקה, סופת ברקים מלמעלה, ואת אורות העיר פרת' שבאוסטרליה, שתושבי העיר הדליקו לכבודו. הוא צילם תמונות של כדור הארץ ושל השקיעה כפי שהם נראים מהחלל. הוא דיווח גם על הרגשתו בחלל – לאמריקאים טרם היה ידוע כיצד משפיעה שהות של שעות בתנאי חוסר משקל על גוף האדם. גלן נאלץ גם להתמודד עם כמה בעיות: השליטה האוטומטית של כיוון הפניית החללית לא תפקד היטב וגלן נאלץ לשלוט בו ידנית, והתקבלה אזהרה (שהתבררה מאוחר יותר כאזהרת שווא) שמגן החום של החללית רופף. אחרי השלמת שלוש הקפות נחתה "פרנדשיפ 7" בשעה 19:43 UTC (14:43 שעון החוף המזרחי) באוקיינוס האטלנטי, סמוך לבהאמה, שם משתה אותה ספינת חיל הים האמריקני.
גיבור לאומי
עם שובו לכדור הארץ הפך גלן לגיבור לאומי, וזכה למצעד חגיגי לכבודו בפני קהל שיא של ארבעה מיליון איש, בו הוא נסע ברחוב ברודוויי בניו יורק כאשר סרטי נייר מושלכים לכבודו מגורדי השחקים. הוא גם נאם בפני מושב משותף של שני בתי הקונגרס האמריקני. אולם מעמדו כגיבור לאומי גרם לנשיא קנדי להורות לנאס"א שלא לשלוח אותו למשימות מסוכנות, וכך נמנע ממנו לחזור לחלל. גלן הפך לידיד אישי של משפחת קנדי. הוא היה עם רוברט קנדי בקליפורניה בעת רציחתו ב־5 ביוני 1968, ובהלוויתו היה אחד מנושאי ארונו, והעניק בשם ארצות הברית את הדגל המקופל לאלמנתו ובנו.
כניסה לפוליטיקה
ניסיון ראשון לפתוח בקריירה פוליטית עשה גלן ב־1964, בעודו בשירות בצי, כשניסה לרוץ לסנאט האמריקאי, אולם הוא ויתר עליו עד מהרה בשל פציעת ראש שנגרמה מהחלקה באמבטיה בביתו. הוא פרש מהצי בדרגת קולונל, ועבר לעסקים פרטיים, בהם עסקי משקאות קלים, והשקעה במלונות בפלורידה. ב־1967 צולם לתוכנית בה שיחזר את מסעו של הנרי מורטון סטנלי באפריקה בחפשו את ד"ר דייוויד ליווינגסטון. ב־1970 ניסה שוב לרוץ לסנאט, אולם אחרי מסע בחירות קשה הפסיד בבחירות המקדימות למועמדות המפלגה הדמוקרטית להווארד מצנבאום, שהפסיד בסופו של דבר בבחירות הכלליות. ב־1974, מצנבאום מונה על ידי המושל להחליף סנאטור רפובליקאי שפרש, אולם בבחירות המוקדמות באותה שנה ניצח גלן את מצנבאום, וניצח בבחירות הכלליות ברוב גדול (מצנבאום נבחר לבסוף גם הוא לסנאט, שנתיים אחריו). גלן נבחר שוב שלוש פעמים, ושרת בסנאט במשך 24 שנים, עד שפרש ב־1999. בסנאט הוא לא בלט במיוחד. תרומתו העיקרית הייתה בתחום מניעת הפצת נשק גרעיני, וניקוי פסולת גרעינית. בסוף שנות השמונים הסתבך יחד עם עוד ארבעה סנאטורים, בפרשה בה הם הואשמו בהתערבות לטובת צ'ארלס קיטינג, תורם למסעות הבחירות שלהם שנחקר על התמוטטות בנק חיסכון והלוואות אותו ניהל. ועדת האתיקה של הסנאט זיכתה אותו, אך העירה על שיקול דעתו הלקוי בפרשה. אולם פרשה זו לא פגעה בבחירתו לקדנציה רביעית ב־1992.
ב־1976 היה אחד מהמועמדים הסופיים של ג'ימי קרטר להיות סגנו, אולם אחרי נאום לא מרשים בוועידת המפלגה, קרטר העדיף לבחור בוולטר מונדייל כסגנו. ב־1984 ניסה גלן לרוץ למועמדות המפלגה לנשיאות. בתחילה היה מבין המועמדים הבולטים, אולם בבחירות המקדימות עצמן לא זכה לתמיכה רבה, ופרש מהמרוץ עד מהרה, לאחר צבירת חובות כבדים.
הטיסה במעבורת
באמצע שנות ה־90, כשהיה חבר בוועדת הסנאט לענייני הזדקנות, החל להתעניין בהשוואה בין תופעות הזדקנות לבין תסמינים שליליים שגילו אסטרונאוטים ששהו זמן רב בחלל. התעניינות זו הובילה את נאס"א להחליט על שליחת אסטרונאוט זקן במסע של מעבורת חלל, בשביל לבדוק את השפעות השהייה בחלל על גופו. גלן ראה את עצמו כמועמד האופטימלי, ואחרי שעבר את המבחנים הרפואיים (אולם סירב לחשוף את ההיסטוריה הרפואית שלו), הודיעה נאס"א בינואר 1998 על צירופו לטיסה של מעבורת החלל דיסקברי. הסנאטור גלן היה "מומחה מטען" בטיסה STS-95, בין ה־29 באוקטובר ל־7 בנובמבר 1998, וכך, בגיל 77 ובחודשי כהונתו האחרונים בסנאט חזר לחלל פעם שנייה. בטיסה שימש כ"מבחנה אנושית", ונלקחו מגופו דגימות דם באופן קבוע. במסגרת הטיסה, חלק מהניסויים היו להשוות את התגובות הביולוגיות, בעיקר של תפקוד הלב, של גלן ביחס לאסטרונאוטים הצעירים יותר בטיסה. בנוסף, הוא היה אחראי על הצילומים במהלך הטיסה. כשהמעבורת עברה מעל מערב אוסטרליה, שוב הדליקו תושבי העיר פרת' את האורות לכבודו, ועם שובו לכדור הארץ זכה צוות המעבורת וגלן בראשו למצעד נוסף בניו יורק, ששיחזר את המצעד שנערך לכבוד גלן 36 שנה לפני כן.
לאחר פרישתו מהפוליטיקה
גלן סיים את תפקידו כסנאטור מטעם מדינת אוהיו בינואר 1999. גם לאחר פרישתו נשאר גלן פעיל בענייני ציבור, ובייחוד בענייני חינוך.
גלן נישא לאהובתו מימי נעוריו אן מרגרט קסטור, ולהם שני ילדים.
הבחירות לרשויות המקומיות בישראל (1969)
הבחירות לרשויות המקומיות בישראל התקיימו בפעם החמישית במדינת ישראל ב-28 באוקטובר 1969 במקביל לבחירות לכנסת השביעית. בבחירות אלו שיטת הבחירות הייתה דומה לשיטת הבחירות לכנסת. בחירות אלו היו הראשונות שהתקיימו בישראל לאחר מלחמת ששת הימים.
עיריות
בירושלים היו אלו הבחירות הראשונות לאחר איחוד ירושלים. בנוסף על כך, גדל מספר מושבי מועצת העיר מ-21 ל-31. ראש העיר המכהן מטעם המערך טדי קולק קיבל כרוב מוחלט של המושבים – 16. שאר המושבים חולקו כך: גח"ל – 6, אגודת ישראל – 4, מפד"ל – 3, פועלי אגודת ישראל ורשימת "עולי בבל" – מושב לכל רשימה.
בעיר תל אביב-יפו נבחר ממלא מקום ראש העיר מטעם המערך יהושע רבינוביץ. סיעתו קיבלה כ-13 מושבים, ואילו גח״"ל כ-12. המפד"ל קיבלו כשלושה מושבים, ואילו אגודת ישראל, הרשימה הממלכתית והרשימה הליברלית העצמאית קיבלו כמושב לכל רשימה.
בחיפה נערכו הבחירות כחצי שנה לאחר מותו של ראש העיר הבולט מטעם המערך אבא חושי. בבחירות נבחר ממשיכו משה פלימן. בבחירות אלו התמודדו 9 רשימות על 27 מושבים. רשימת המערך קיבלה כ-14 מושבים, גח"ל – 6, המפלגה הליברלית העצמאית וגח"ל – 2 לכל רשימה, ואילו המפד״ל קיבלה כמושב אחד.
בבאר שבע ניצח מועמד המערך אליהו נאוי עם רוב מוחלט של 9 מתוך 17 מושבי המועצה.
המערך ניצח גם בלוד (עם ראש העיר המכהן צבי איצקוביץ) ובערים נהריה, בת ים, כפר סבא, חולון, הרצליה, גבעתיים ואילת.
בבני ברק מועמד המפד"ל ישראל גוטליב הצליח לגבש קואליציה ללא אגודת ישראל ועם המערך וגח"ל. קואליציה זו כללה כ-9 מתוך 15 מושבי מועצת העיר. המפד"ל ניצחה גם בדימונה עם המועמד ישראל נבון.
באשדוד חל מהפך, כאשר מעומד גח״ל צבי צילקר ניצח את ראש העיר מטעם המערך אבנר גרעין. מהפך נוסף חל בעיר ראשון לציון עם בחירתו לראשונה של המועמד חנניה גיבשטיין. בעיר רחובות הסתיימו 23 שנות שלטון מפא"י, עם היבחרו של שמואל רכטמן לראשות העירייה. גח"ל שימרה את כוחו בעיר אשקלון עם ראש העיר רחביה אדיבי ובעיר חדרה עם ראש העיר דב ברזילי. ראש עיריית נתניה מטעם המפלגה עובד בן עמי נבחר אף הוא לכהונה נוספת. גח"ל הצליחה לשמר את כוחה אף בעיר צפת עם ראש העיר המכהן מאיר מיבר.
אלו היו הבחירות האחרונות בעיר רמת גן שבהן ניצח ראש העיר מטעם גח"ל אברהם קריניצי, אשר כיהן כראש העיר במשך 43 שנים. קריניצי נהרג בתאונת דרכים כשבועיים לאחר הבחירות, וירש אותו בתפקיד השני ברשימת גח"ל, ישראל פלד.
מועצות מקומיות
במטולה חל מהפך כאשר רשימת המערך קיבלה 83% מקולות הבוחרים ואיישה את כל חמשת מושבי המועצה, לאחר שבבחירות 1965 הפסיד המערך לסיעה המקומית "למען מטולה".
במועצה המקומית אופקים חל מהפך כאשר מועמד המערך יחיאל בנטוב ניצח את המפד"ל (5 נציגים אל מול 3 ונציג אחד של גח"ל).
המערך שימר את כוחו במספר יישובים נוספים, ובהם: עפולה, מגדל, ירכא, יהוד, כפר יונה, קריית מוצקין, הוד השרון, אור יהודה, אבן יהודה, מגדל העמק, קריית גת ורמת ישי. בתל מונד ניצח מועמד המערך נפתלי דין, אך הוא פרש כשנה לאחר מכן והחליף אותו דב אבלס שאינו נמנה עם סיעת המערך.
בבאר יעקב ניצח מועמד גח"ל אברהם ליכטנשטיין, אף על פי שהיה נציג בודד מסיעתו במועצת היישוב. בטירת הכרמל הורכבה קואליציית ימין-דתיים שהשאירה את סיעת המערך באופוזיציה. גח״ל ניצחה גם במועצת מנחמיה.
חג המוזיקה
חג המוזיקה (בצרפתית: Fête de la Musique) הוא כינויו של פסטיבל מוזיקה מקומי הנחגג בפריז בכל שנה ב-21 ביוני, היום הראשון של הקיץ.
ביום זה נוהגים לסגור רבים מרחובותיה הראשיים של העיר, ונגנים, זמרים והרכבים מוזיקליים בעלי סגנונות שונים ומגוונים, מנגנים בחוצות העיר עבור קהל ההמונים הגודש את הרחובות.
הבחירות לרשויות המקומיות בישראל (1969)
מועצות מקומיות
במועצת רמת השרון גח"ל חברה לסיעה המקומית "הרשימה הציבורית" ובכך לשים סוף לשלטון המערך.
חג המוזיקה
מאות מוזיקאים - מהפילהרמונית של פריז עם גדולי המנצחים בעולם ועד לראפרים מפרברי העיר - מופיעים בפארקים, במוזיאונים, בבנייני ממשלה, בעיריות, בבתי קפה, בברים, במסעדות ובקרנות רחוב.
הבחירות לרשויות המקומיות בישראל (1969)
מועצות מקומיות
בירוחם התמודדו כשלוש רשימות: סיעה מקומית בראשות ראש העיר המכהן פנחס מענית, המערך בהובלת חיים אביסרור, והמפד"ל בהנהגת נסים אבודרהם. הסיעה המקומית קיבלה כשלושה מושבים ואילו ששת הנותרים התחלקו בין המפד"ל למערך שהקימו קואליציה עם רוטציה בראשות העיר.
בבחירות אלו פרש ראש מועצת גני תקווה הראשון מהמערך שלמה דובין, והוחלף על ידי שלמה וייס מהמפד"ל. המפד"ל שימרה את שלטונה בנתיבות, מבשרת ציון, בית שאן ובגן יבנה.
בכפר שמריהו, גבעת שמואל ונווה אפרים ניצחו רשימות מקומיות. בגדרה ניצח יוסף גרפי מאחת הסיעות המקומיות את ראש המועצה צבי עגנון מהמערך אף על פי שהשני קיבל יותר מושבים במועצת היישוב.
ביסוד המעלה, שבי ציון, כפר תבור וברמות השבים התמודדו רשימה אחת בכל ישוב. במקרים אלו לא התקיימו בחירות והרשימה היחידה איישה את כלל המושבים במועצת היישוב.
אוסקר לויה
ג'וזף אוסקר לויה (באנגלית: Joseph Oscar Loya; נולד ב-12 ביוני 1979) הוא זמר אמריקאי ושחקן תיאטרון ברודוויי.
ביוגרפיה
לויה ייצג את גרמניה באירוויזיון 2009 במוסקבה, רוסיה יחד עם אלכס כריסטנסן, שהופיעו תחת הכינוי "אלכס סווינגס אוסקר סינגס" (Alex swings Oscar sings), וביצעו את השיר Miss Kiss Kiss Bang, לצד הרקדנית האמריקאית דיטה פון טיז שהופיעה לצידם בגמר. הגיע למקום ה-20 מתוך 25 המדינות שהשתתפו.
בשנת 2009 לויה הוציא את אלבום הבכורה שלו. המורה שלו לפיתוח קול הוא פרופסור דניס הית'.
לויה מתרכז בקריירת הסולו שלו ובשנת 2011 הוציא את אלבומו השני "Beast", שביצירתו הוא שיתף פעולה עם אלק סנדר, מפיק מוזיקלי שמתעסק בסגנון האלקטרופופ. בדצמבר 2012 הוציא לאור את הסינגל "Learn Something New", אותו הוא כתב והיה שותף להפקתו, דרך חברת התקליטים סיטרוסוניק רקורדס.
בין אוקטובר 2012 ליוני 2013, לויה שיחק את הדמות הראשית במחזמר "Show Me" בתיאטרון פרידריכשטאדט-פאלאסט בברלין.
שאיוגלגוץ
שאיוגלגוץ (בהונגרית: Sajógalgóc) הוא כפר במחוז בורשוד-אבאוי-זמפלן שבצפון מזרח הונגריה.
בכפר חיו מעט יהודים לתקופת זמן מוגבלת ובמקום קיימים שרידים של בית קברות יהודי.
אקווריום ציבורי
אקווריום ציבורי הוא אקווריום גדול-ממדים המיועד להחזקה ולהצגה של בעלי חיים מימיים וצמחי מים לראווה, מעין גן חיות מימי. אקווריומים יכולים להיות חלק ממבנה גדול יותר כמו מוזיאון, גן חיות או מרכז תיירות. הגדול שבאקווריומים כיום הוא "Chimelong Ocean Kingdom" שבסין ובו 48,750 מטר מעוקב של מים ומבקרים בו מעל 9.7 מיליון תיירים בשנה.
ישנם סוגים שונים של אקווריומים: בעלי מים מתוקים, מים מליחים או מים מלוחים, קטנים או ענקיים, פתוחים לים הפתוח או מוקפי קירות. חלקם מיועדים למין אחד ואחרים למכלול של בעלי חיים, רובם דגים פופולריים. כמה אקווריומים מיועדים ליונקים מימיים כמו אריות ים, לוטרות או היפופוטמים וכן לפינגוויניים והם בעלי מכלאה רגילה הפתוחה לאקווריום. אקווריום המיועד לתצוגות של דולפינים וחיות דומות קרויים דולפינריום.
האקווריום הציבורי הראשון נבנה ב-1853 בגן החיות של לונדון ובמראהו דמה לחממה והיה מיועד לדגי נוי ויצורים קטנים שונים. לאורך השנים האקווריומים היו מפותחים יותר והכילו יצורים גדולים יותר לרבות יצורי ים שהיו צריכים התאמה באקווריום וכן הכילו חומרי ניקוי וצמחייה מימית או אצות גדולות. בשנים האחרונות ישנם אקווריומים בעלי קירות חזקים מאוד המסוגלים להכיל מאות ליטרים של מים ולהכיל דולפינים, לווייתנים נוספים, בטאים, כרישים גדולים ויצורים גדולים אחרים, תודות לציפוי של זכוכית אקרילית.
Fight for the Fallen (2019)
(2019) Fight for the Fallen היה אירוע היאבקות מקצועית בשיטת השלם וצפה של ארגון ההיאבקות All Elite Wrestling (AEW). האירוע נערך ב-13 ביולי 2019 באולם ה-Daily's Place, שבג'קסונוויל, פלורידה. האירוע היה האירוע השלישי של ארגון זה. האירוע Fight for the Fallen, כמו האירוע Fyter Fest, שודר בחינם בשירות השידור של B/R Live.
תשעה קרבות התנהלו באירוע, כולל שניים שהתקיימו במופע המקדים לאירוע. בקרב המרכזי, היאנג באקס (מאט ג'קסון וניק ג'קסון) ניצחו את האחווה (קודי ודאסטין רודס). עוד ברשימת הקרבות, קני אומגה ניצח שימה, ואדם פייג' ניצח את קיפ סביאן.
רקע
AEW הודיעו שמנה מסוימת מהכנסות האירוע תיתרם לקורבנות שמתו כתוצאה מאלימות באקדח.
ב-9 ביולי, דווח שכריס ג'ריקו ייקח חלק באירוע.
עלילות
האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב בערוץ של היאנג באקס, Being The Elite, ובסדרת היוטיוב בערוץ של קודי, The Road to Fight for the Fallen.
באירוע Double or Nothing, קודי ניצח את אחיו, דאסטין רודס. כסגן נשיא בכיר, קודי קבע לו ולאחיו קרב זוגות נגד היאנג באקס (מאט ג'קסון וניק ג'קסון) לאירוע Fight for the Fallen. הוא אמר שהוא לא צריך שותף רגיל, אלא הוא צריך את אחיו. דאסטין רודס הסכים לקחת חלק לצד קודי ולאחר מכן קרב זוגות זה הפך לרשמי.
לפני האירוע, דווח שהדארק אורדר (איוול אונו וסטו גרייסון), אנחליקו וג'ק אוואנס, וילד הג'ונגל ולוצ'סאורוס יתחרו ביניהם במסגרת המופע המקדים בקרב זוגות משולש על ההזדמנות להשיג כרטיס חופשי לסיבוב הראשון של הטורניר על אליפות הזוגות של AEW אשר יתקיים באירוע All Out, שייערך ב-31 באוגוסט.
מופע מקדים
שני קרבות התקיימו במהלך המופע המקדים אשר נודע בשם "The Buy In".
בקרב הראשון של המופע המקדים, סוני קיס התחרה נגד פיטר אבאלון (שלווה לקרב על ידי לבה בייטס). בסיום, קיס ביצע על אבאלון את מהלך הספליט לגד לג דרופ כדי לנצח בקרב.
בקרב השני, בי פריסטלי ושוקו נאקאג'ימה התחרו בקרב זוגות נגד בריט בייקר וריהו. בסיום, נאקאג'ימה הצמידה את ריהו לספירת שלוש, שהקנתה לה ולפריסטלי את הניצחון בקרב.
קרבות מקדימים
בקרב השני, ברנדי רודס (שלוותה לקרב על ידי אווסום קונג) התחרתה נגד אלי. לאורך הקרב, רודס ניצלה את נוכחותה של קונג ובסיום היא ביצעה על אלי את מהלך הספיר, שהספיק לה כדי לנצח בקרב.
בקרב שבא לאחר מכן הדארק אורדר (איוול אונו וסטו גרייסון), אנחליקו וג'ק אוואנס, וילד הג'ונגל ולוצ'סאורוס התחרו בקרב זוגות משולש על ההזדמנות להשיג כרטיס חופשי לסיבוב הראשון של הטורניר על אליפות הזוגות של AEW אשר יתקיים באירוע All Out, שייערך ב-31 באוגוסט. בסיום, גרייסון ואונו ביצעו על ילד הג'ונגל את מהלך הסיום המשותף שלהם, ה-Fatality, שהספיק להם כדי לנצח בקרב.
אקסטראנט
אתר אקסטראנט (Extranet) דומה לאתר אינטראנט - הוא מבוסס על רשת פנימית והוא מאובטח, אך הגישה אליו ניתנת למשתמשים מורשים בלבד מכל מקום מחוץ לארגון. האקסטראנט משמש לתקשורת בין ארגונים שלהם קשר עבודה הדוק וכן בין אנשים פרטיים לארגונים שונים וזאת על ידי גישה מרחוק לאתר האקסטראנט בהקשת שם משתמש וסיסמה, ולעיתים גם באמצעות אמצעי זיהוי פיזיים, שיש לחבר למחשב לשם ההתקשרות.
Fight for the Fallen (2019)
קרבות מקדימים
אז, אדם פייג' התחרה נגד קיפ סביאן. בסיום, פייג' ביצע על סביאן את מהלך הסיום שלו, ה-Dead Eye, ולאחר מכן הצמיד אותו לניצחון בקרב. לאחר הקרב, כריס ג'ריקו הופיע בהסוואה כשאת ראשו עטפה מסיכה. הוא תקף את פייג' בעזרת מהלך הקודברייקר ומיד לאחר מכן חשף את זהותו כשהוריד את המסיכה. לאחר שחשף את עצמו, ג'ריקו המשיך וביצע על פייג' את מהלך הסיום שלו, ה-Judas Effect.
בקרב החמישי, אלופי הזוגות העולמיים של AAA, הלוצ'ה בראדרס (פנטגון ג'וניור וריי פיניקס), התחרו נגד SoCal Uncensored (פרנקי קאזריאן וסקורפיו סקיי) (שלוו לקרב על ידי כריסטופר דניאלס) בקרב שאינו היה על התואר. פנטגון ג'וניור ופיניקס ביצעו על סקיי את מהלכי ה-Fear Factor והדייבינג דאבל פוט סטומפ כדי לנצח בקרב. לאחר הקרב, הלוצ'ה בראדרס תקפו את SCU בעזרת סולם. לאחר תקיפתם, הלוצ'ה בראדרס אתגרו את היאנג באקס (מאט ג'קסון וניק ג'קסון) לקרב סולם זוגות על אליפות הזוגות העולמית של AAA באירוע All Out.
אקסטראנט
על מנת לקיים את הקשר בין רשתות שונות באקסטראנט פותחו כלים המאפשרים למורשים בשתי הרשתות לחולל סיסמאות חד-פעמיות (שכמעט ולא ניתן לפצחן) כדי להיכנס זה לרשת של זה. זוהי למעשה מערכת VPN - רשת פרטית מדומה.
Fight for the Fallen (2019)
קרבות מקדימים
כריס ג'ריקו הגיע לזירה והצהיר שהוא ינצח את אדם פייג' באירוע All Out ויהפוך לאלוף העולם הראשון של AEW. פייג' הגיע לזירה ותקף את ג'ריקו עד שבכירי ההנהלה הפרידו בין השניים.
הקרב המרכזי
בקרב המרכזי, היאנג באקס (מאט ג'קסון וניק ג'קסון) התחרו בקרב זוגות נגד האחווה (קודי ודאסטין רודס). סיום הקרב התנהל כך שהאחווה ביצעו על היאנג באקס את מהלכי ה-Shatter Dreams וה-Final Cuts, אך הם לא הספיקו להם כדי להצמיד את היאנג באקס לניצחון. מנגד, ניק ביצע על קודי את מהלך הקרוס רודס שבו משתמש קודי, אך ניסיון ההצמדה של מאט שבא לאחר מכן לא היה מוצלח. לאחר מכן, היאנג באקס ביצעו על קודי את מהלך הסיום שלהם, המלצר דרייבר, שהספיק להם כדי לנצח בקרב.
ביקורות
ג'ייסון פאוול מהאתר Pro Wrestling Dot Net תיאר את האירוע בכללי כ"מופע טוב", למרות שהוא הרגיש שהוא היה ארוך מדי. בנוסף לכך, הוא אמר ש"הקהל נראה עייף לקראת סוף האירוע".
Good Girl (שיר)
Good Girl (בעברית: ילדה טובה) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן הרביעי שלה, Blown Away. השיר יצא לאור ב-23 בפברואר 2012, על ידי חברת התקליטים אריסטה נאשוויל, כסינגל הראשון והפותח מתוך האלבום.
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-52 מיליון השמעות.
הצלחה
השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. השיר קיבל שתי מועמדויות בטקס פרסי ה-CMT, תוך שזכה באחת מהן בקטגוריית "הווידאו קליפ של השנה". השיר קיבל מועמדות גם בטקס פרסי מוזיקת העולם.
בנוסף לכך, דורג השיר במקום ה-27 ברשימה השנתית של מצעד שירי הקאנטרי של בילבורד, שפורסמה בסוף שנת 2012.
חברון (פירושונים)
חברון היא עיר בהרי יהודה, כ-35 ק"מ דרומית לירושלים. אחת הערים העתיקות במזרח התיכון, בעלת חשיבות הן ביהדות והן באסלאם. {{פירושונים|גאוגרפיה: יחידות שלטוניות: מוסדות: אירועים:
אחרים:
ראו גם
}}
נערת גיבסון
נערת גיבסון (באנגלית: Gibson Girl) הייתה גילום האידיאל הנשי של האטרקטיביות הגופנית, כפי שמוצג באיוריו של האמן צ'ארלס דנה גיבסון, במהלך תקופה של 20 שנה, שנמשכה מסוף המאה ה-19 ועד תחילת המאה ה-20 בארצות הברית ובקנדה. האמן ראה את יצירתו כמייצגת את המורכב של "אלפי בנות אמריקאיות".
תדמית
דמותה של נערת גיבסון, שהופיעה בשנות ה-90 של המאה התשע-עשרה, שילבה אלמנטים אמריקניים קדומים יותר של יופי נשי לבן, כמו "הגברת השברירית" ו"האשה החושנית". מ"הגברת השברירית" היא לקחה את הקווים הדקים והעדינים הבסיסיים ואת המראה המכובד. מ"האישה החושנית" היא לקחה החזה הגדול והירכיים, אם כי לא באופן מוגזם, כפי שתיארו תמונות קודמות של נשים עם חזה וירכיים גדולים. משילוב זה התפתחה נערת גיבסון, שהייתה גבוהה ודקה, אך עם חזה שופע, ירכיים ועכוז. היה לה גוף בצורת S, שהושג על ידי לבישת "מחוך ברבור". צווארה היה דק, שערה נערם על ראשה לתסרוקת מנופחת, פומפדור או בצ'יגנון ("מפל של תלתלים"). הדמות הנשית האידיאלית, הצרה והמתונה, צוירה כנוחה ומסוגננת.
היא הייתה בת המעמד הבינוני-גבוה, לבושה תמיד מכף רגל ועד ראש בלבוש האופנתי העדכני המתאים לכל מקום ושעה ביום. נערת גיבסון הייתה גם אישה חדשה, אתלטית יותר, שאפשר היה למצוא אותה רכובה על אופניים בסנטרל פארק, מתאמנת באופן קבוע ומשוחררת מאוד עד כדי כניסה למקום עבודה. נוסף על יופייה המעודן של נערת גיבסון, ברוחה, הייתה שלווה, עצמאית, בטוחה, וחיפשה סיפוק והגשמה עצמית. היא יכולה הייתה ללמוד בקולג ולהתחרות על בן זוג טוב, אבל היא לעולם לא הייתה משתתפת בתנועת שוויון הזכויות.
ההשתתפות בתנועת ההצבעה הייתה קשורה יותר ל"אישה החדשה", דמות תרבותית נוספת של נשים, שהתגבשה בערך באותה תקופה של נערת גיבסון. כגרסה פופולרית יותר של "האישה החדשה", נערה הגיבסון ערערה את תשוקותיהן של נשים לשינוי סוציו-פוליטי מתקדם. האישה החדשה הייתה יותר מביכה מבין שני הדימויים באותה עת, היא נראתה כדוגמה לשינוי ושיבוש הדפוסים הישנים של הסדר החברתי, וביקשה את הזכות לשוויון הזדמנויות באקדמיה ובעבודה, כמו גם רפורמה פרוגרסיבית, מינית חופש וזכות בחירה. בעוד נערת גיבסון שילבה בדמותה מאפיינים רבים של האישה החדשה, היא עשתה זאת מבלי לערב את עצמה בפוליטיקה, ולכן לא נראתה לבני הדור, באותה עת, כמי שבאה לתפוס את התפקידים הגבריים המסורתיים כפי שרצתה "האישה החדשה". היא הצליחה להישאר בתוך גבולות התפקידים הנשיים ללא חציית הגבולות של אותה עת.
גיבסון אייר אותה כבת זוג שווה ולעיתים עוקצנית לגברים. היא הייתה גם דומיננטית מבחינה מינית, למשל, אוירה כמי שבוחנת אנשים ממש קטנים מתחת לזכוכית מגדלת, או, בצורה משונה, מוחצת אותם מתחת לרגליה. לצד היופי של נערת גיבסון, גברים הופיעו לעיתים קרובות כגלמים או שוטים; ואפילו גברים בעלי גוף יפה או בעלי הון רב לא יכלו לספק את שביעות רצון. גיבסון צייר גברים כה מוקסמים מהמראה שלה, כך ששתוארו כמי שילכו בעקבותיה בכל מקום וינסו למלא כל תשוקה, גם אם זה יהיה מגוחך. ציור אחד מראה גברים המומים בעקבות פקודתה של נערת גיבסון לשתול עץ צעיר, חסר עלים, הפוך, ששורשיו באוויר, פשוט משום שרצתה בכך. לעיתים קרובות, נערה גיבסון הופיעה כרווקה בלתי מחויבת. עם זאת, רומנטיקה תמיד הקלה על השעמום שלה. לאחר שהתחתנה, היא נראתה מתוסכלת מאוד אם האהבה הרומנטית נעלמה מחייה, אך מרוצה אם היא מתרועעת עם חברות או מאושרת כאשר היא מתמקדת בצאצא שלה. בציורים האלו לא היה שום רמז להרחבת הגבולות של תפקידי הנשים, אלא לעיתים קרובות הם חיזקו את האמונות הממושכות של רבים מהצווים החברתיים המסורתיים. לעיתים נדירות תיארו את נערת גיבסון כשותפה בפעילות שאפשר לראות בה כיוצאת דופן לאישה.
האמן האמין שנערת גיבסון מייצגת את היופי של הנשים האמריקאיות: "אני אגיד לך איך קיבלתי את מה שכינית "נערת גיבסון". ראיתי אותה ברחובות, ראיתי אותה בתיאטראות, ראיתי אותה בכנסיות. ראיתי אותה בכל מקום ועושה הכול. ראיתי אותה מתבטלת בשדרה החמישית ובעבודה מאחורי דלפקי החנויות ... העם יצר את הדמות. מה שזנגוויל מכנה "כור היתוך של הגזעים" הביא מאפיינים מסוימים; למה זה לא צריך גם להיות סוג מסוים של פנים? ... אין שום "נערת גיבסון" אך יש אלפים רבים של בנות אמריקאיות, ועל כך עלינו להודות לאל".
גיבסון האמין כי נערות גיבסון של אמריקה יהפכו ליפות יותר: "אין ספק שאלה הן היפות מכל הסוגים ... בארצות הברית, כמובן, במקום שבו מתרחשת הברירה הטבעית, כמו במקומות אחרים, והיכן, הרבה יותר מאשר במקומות אחרים, שיש מגוון גדול לבחירה. האישה האמריקנית בסופו של דבר תהיה אפילו יפה יותר מאשר האישה של היום. טענותיה להבחנה זו נובעות משילוב מצוין של הנקודות הטובות ביותר של כל הגזעים הרבים שסייעו ביצירת האוכלוסייה שלנו".
נשים רבות התלבשו בסגנון איורי נערת גיבסון, כולל אשתו של גיבסון, איירין לנגהורן, שעשויה הייתה להוות השראה לדמות המקורית, והייתה אחותה של ויסקונטס ננסי (לנגהורן) אסטור. דמויות אחרות נותרו אוולין נסביט ומיני קלארק. נערת גיבסון המפורסמת ביותר הייתה, ככל הנראה, השחקנית הבלגית-אמריקנית, קמיל קליפורד, שתסרוקתה הגבוהה ושמלותיה הארוכות והאלגנטיות, שיצרו את דמות שעון החול שלה ואת מותניה הצרים הגדירו היטב את הסגנון.
בין המאיירים הרבים שהושפעו מ"נערת גיבסון" היו הווארד צ'נדלר כריסטי, שעבודתיו היללו את "היפהפיות" האמריקאיות ודמו לאיוריו של גיבסון, והארי ג'יי פיטר, שהדמות המפורסמת ביותר מבין ציוריו היא "וונדר וומן".
באמנות החדשה והמתפתחת של הקולנוע, אף על פי שרוב השחקניות המובילות היו בעלות גזרה הדומה לסגנון של ימינו, אלו שהמחישו אותה בצורה הטובה ביותר היו בנות הביוגרף, פלורנס לורנס ומרי פיקפורד. הן גילמו את פולחן האישה האידיאלית להמונים שמעבר לגבולות אמריקה. קמיל קליפורד, הידועה כ"הנערת גיבסון האידיאלית", הציבה צלמים שונים והפיקה תצלומים שהמחישו את המאפיינים הפיזיים של נערת גיבסון.
אהדת הציבור
יש הטוענים כי נערת גיבסון הייתה סטנדרט היופי הלאומי הראשון עבור נשים אמריקאיות. התמונות הבדיוניות של גיבסון, שפורסמו בעיתונים ובמגזינים במהלך הבל אפוק היו מאוד פופולריים. מוצרים הנושאים את דמותה כללו צלוחיות, מאפרות, מפות שולחן, ציפיות, כיסאות, כריות למזכרת ומעמדים למטריות.
עם פרוץ מלחמת העולם הראשונה, שינויי האופנה גרמו לאופנת נערת גיבסון לחלוף, שכן נשים העדיפו בגדים מעשיים התואמים את הזמנים המשתנים על פני השמלות האלגנטיות, חולצות הכותנה והשמלות הארוכות והמדורגות. עם זאת, התדמית לא נשכחה. ולראיה, בחילות האוויר של צבא ארצות הברית בתקופת מלחמת העולם השנייה החל עידן ה-SCR-578, משדר רדיו לעתות מצוקה (וה-AN/CRT-3 שלאחר המלחמה) שהותקן במטוסים שיצאו למשימות מעל המים וקיבל את הכינוי "נערת גיבסון" בשל צורת "שעון החול" שלו, שאפשרה לו להיות מוחזק בין רגלי הטייס בזמן שמשך בידית הגנרטור.
הלוואה קצרת מועד
הלוואה קצרת מועד היא הלוואה לטווח קצר מאוד, הנמדד בימים ועד למספר חודשים ספורים. הלוואה מסוג זה נקראת באנגלית Payday Loan, ומשמעותה "הלוואת יום המשכורת". סוג זה של הלוואות, חוקי ונפוץ מאוד בארצות כגון אנגליה, ארצות הברית, קנדה, אוסטרליה ומדינות נוספות באירופה. המאפיין העיקרי של הלוואה מסוג זה, הוא שהריבית גבוהה מאוד, ויכולה להגיע לסדרי גודל של 0.5%-1% ליום. להשוואה, הריבית בהלוואה רגילה הניתנת על ידי מוסדות בנקאיים כגון בנקים, נמדדת במספר אחוזים לשנה.
מטרת ההלוואה
מטרת ההלוואה העיקרית, בשימוש נכון, היא להעמיד לידי הלקוח שנמצא בחסרון כספי זמני, סכום המספיק לו לשם מילוי התחייבויותיו, וזאת על למועד תשלום המשכורת שלו. לצורך המחשה, ניקח כדוגמה מקרה של לקוח הנדרש לשלם חשבון חשמל באופן מיידי, ויום תשלום המשכורת שלו נמצא בעוד כשבוע. הלקוח נמצא בחסרון כיס בגלל הוצאה בלתי צפויה שקרתה בתחילת החודש. בארצות כמו בריטניה, אי תשלום בזמן גורר סנקציה מיידית של רישום חוב בלתי משולם בחברות דירוג אשראי, דבר העלול לפגוע בסיכוי שלו לקבל משכנתא או הלוואה מבנק בעתיד. פתרון של הלוואה קצרת מועד, לטווח של שבועיים עשויה לפתור את הבעיה. אמנם, הריבית גבוהה מאוד, אך מכיוון שהטווח קצר והסכום נמוך, עדיין זהו תשלום שניתן לעמוד בו.
אם נתבונן בדוגמה מספרית, הלוואה של 200$, לתקופה של שבועיים, בריבית טיפוסית להלוואה מסוג זה של כ 1% ליום, תעלה כ 30$. במושגים אבסולוטיים זו ריבית עצומה, של 3678% לשנה. אך באופן מעשי, סכום של 30$ הוא עדיין בגדר סכום שניתן להוציא, ושאינו גורם לנזק כלכלי בלתי אפשרי ללווה. אם במחיר זה, הלווה יכול למנוע מעצמו אי נעימות ונזק כתוצאה מהכתמה של דירוג האשראי האישי שלו, הרי שיש בתשלום זה היגיון כלכלי.
הבעיה העיקרית עם הלוואות מסוג זה, היא כאשר משתמשים בהן שימוש לא נכון. כל הלוואה, אשר נלקחת במצב של מצוקה כלכלית, וכאשר ללווה אין תוכנית מסודרת כיצד להחזיר את ההלוואה בזמן, יכול לגרום לסיחרור כלכלי ללא מוצא. אם נתייחס לדוגמה של 1% ליום, הרי שגורם הריבית דריבית בהלוואה גורם לכך שכל 70 יום בקרוב, ערך ההלוואה מכפיל את עצמו. במקרים בהם הריבית היא מסוג של 'ריבית פשוטה', הסחרור הכלכלי מעט קטן יותר, אך עדיין כל 100 יום ערך ההלוואה עולה בסכום הקרן המקורית. זאת אומרת שאחרי 100 יום סכום ההלוואה מוכפל, אחרי 200 יום סכום ההלוואה משולש וכך הלאה.
הלוואות אינטרנטיות
הלוואות קצרות מועד, ניתנות בדרכים רבות. קיימים משרדים בהם יש קבלת קהל וההלוואה ניתנת במקום. עם זאת, הלוואות אינטרנטיות הולכות וכובשות מקום הולך וגדל בשוק זה, וזאת משום הנוחות שיש בהן, וההתאמה של המדיום האינטרנטי לתחום זה. שיטת העבודה הטיפוסית פועלת באופן הבא:
כפי שניתן לראות, כל התהליך מתבצע מרחוק, ללא כל קשר ישיר בין הלקוח לספק. במהלך ההלוואה עצמה, התשלומים יורדים באופן אוטומטי באמצעות שימוש באמצעי התשלום שסופק בתחילה. במידה והלקוח אינו משלם כנדרש, מופעלים אמצעי גביה. בתחילה החברה מנסה ליצור קשר טלפוני עם הלקוח, לראות מה הבעיה ולעיתים להגיע להסדר תשלומים או לפריסת החוב באמצעות הלוואה חדשה (Refunding). במידה והדבר לא צולח, מועבר החוב לגביה. אמצעי הגביה שונים ממדינה למדינה. אלו יכולים לכלול שימוש בחברות גביה שזהו עיסוקן העיקרי, וכן תביעות בבתי משפט.
מאפייני ההלוואה
להלוואה קצרת מועד המאפיינים הבאים:
הלוואות קצרות מועד בישראל
החוק בישראל, מגביל את הריבית המקסימלית הניתנת לגבייה על ידי מוסדות חוץ בנקאיים. על פי החוק, ערך הגבלה זו הוא מכפלה של הריבית הבנקאית ב 2.25. ריבית זו נקראת גם רבית השוק האפור, שכן זו הריבית המשמשת גופים אלו. הגבלה זו לא מאפשרת קיום שוק הלוואות קצרות מועד כפי שקיים במדינות אחרות. אף על פי כן, שוק ההלוואות קצרות בהלוואות לא חוקיות קיים ועובד בישראל, כאשר היעד להלוואות אלו הם בעיקר שכירים, עם עדיפות לעובדי מדינה, אשר נחשבים לבעלי הכנסה בטוחה וכך לסיכון קטן יותר כלפי נותן ההלוואה.
השוק השחור
השוק השחור של ההלוואות, הוא שוק בהם הלוואות ניתנות בריבית שאינה חוקית. הריבית יכולה להגיע לערך של מאות אחוזים בשנה. ההלוואות יכולות להינתן על ידי חברות, באיצטלא של פעילות חוקית, אך גם על ידי גופים מפוקפקים, כולל כאלו הקשורים לעולם התחתון. ההלוואות ניתנות בדרך כלל תמורת הפקדה של צ'קים. גבייה של צ'קים חוזרים מתבצעת באופן אינטנסיבי ולעיתים אף אלים. המלווים מטילים קנסות כפי ראות עינהם. נכון לשנת 2016, האכיפה נגד פעילות זו בישראל, אינה משמעותית.
הלוואות קצרות מועד בארצות הברית
הלוואות קצרות מועד חוקיות ב-27 מדינות בארצות הברית, וב-9 מדינות נוספות מתאפשרת הלוואות אלו עם מגבלות. ב-14 המדינות הנותרות ובעיר הבירה וושינגטון די. סי. הלוואות אלו אסורות.
הלוואות קצרות מועד בבריטניה
בבריטניה מתקיים שוק הלוואות קצרות מועד פעיל מאוד. החוק בבריטניה מאפשר קיום הלוואות מסוג זה, אך מטיל מספר מגבלות חוקיות, אשר נועדו לשמור על הלקוחות. כך למשל, הריבית מוגבלת ל-0.8% ביום. קיים איסור להפעיל ריבית דריבית אלא רק ריבית פשוטה. כמו כן החוב יכול להגיע מקסימום לפעמיים ערך הקרן. הגבלות אלו מונעות מהלקוחות להגיע לסחרור כלכלי ממנו אין מוצא.
המצב בבריטניה החל משנת 2015
החל מינואר 2015 הועבר הפיקוח על נושא ההלוואות, ל'רשות להתנהלות פיננסית' (FCA). רשות זו היא רשות בעלת סמכויות נרחבות, ויש ביכולתה לאשר או לפסול פעילות של חברות, בהתאם לנוהלים המוכתבים על ידה. הרשות פרסמה נוהלים חדשים המסדירים את נושא ההלוואות, וכוללים הגנות רבות על הצרכנים. בין ההגנות הללו ניתן למנות:
בעקבות השינויים הללו, הצטמצם שוק ההלוואות קצרות הטווח באופן משמעותי. אלפי חברות שפעלו בתחום נסגרו, והשוק צומצם לקבוצה קטנה של חברות, הפועלות תחת פיקוח צמוד של הרשות.
ביקמוגיורושד
ביקמוגיורושד (בהונגרית: Bükkmogyorósd) הוא כפר קטן במחוז בורשוד-אבאוי-זמפלן שבצפון מזרח הונגריה.
בביקמוגיורושד התגוררו יהודים בודדים לתקופת זמן קצרה.
Back Chat
Back Chat הוא שיר של להקת הרוק הבריטית קווין משנת 1982, מתוך האלבום Hot Space. הוא נכתב על ידי נגן הבס ג'ון דיקון. הוא הגיע למקום ה-40 במצעד הסינגלים בבריטניה, מקום 18 בדרום אפריקה ומקום 19 באירלנד. השיר יצר כסינגל עם השיר "Staying Power" בצד "B".
בשיר פרדי מרקיורי שר כסולן, ג'ון דיקון ניגן בבס, בריאן מיי ניגן בגיטרה ורוג'ר טיילור בתופים.
את הקליפ לשיר ביים בריאן גרנט. הצילומים התקיימו ביולי 1982. הקליפ נעשה במתכונת של ביצוע שיר פשוט, והתפאורה בקליפ הייתה עשויה בסגנון טכנו.
הצילומים מהקליפ הופיעו בקליפים של השירים "Radio Ga Ga" ו-"The Show Must Go On".
הדיוויזיה ה-708 (ורמאכט)
הדיוויזיה ה-708 הייתה דיוויזיה סטטית של הוורמכאט במהלך מלחמת העולם השנייה, והיא לחמה במערכה בנורמנדי.
היסטוריה
הדיוויזיה הוקמה ב-3 במאי 1941, והועמדה תחת פיקוד ולטר דרובניג. ביוני 1941 הוצבה הדיוויזיה בבורדו שבצרפת. לאחר הפלישה לנורמנדי הועברה הדיוויזיה לעבר נורמנדי, אולם היא ספגה אבדות כבדות, וב-24 באוגוסט הושמדה הדיוויזיה סמוך ללה מאן, ושרידיה היוו את הבסיס לדיוויזיית הפולקסגרנדיר ה-708.
איליה איוואניוק
ביוגרפיה
באליפות העולם לנוער (עד גיל 19) שנערכה בברצלונה, ספרד בשנת 2012 סיים איוואניוק במקום רביעי בקפיצה לגובה ביחד עם דמיטרי קרויטר מישראל בתוצאה של 2.21 מטר.
באליפות אירופה (עד גיל 23) שנערכה בטאלין, אסטוניה ב-11 ביולי 2015 זכה איוואניוק במדליית זהב לאחר שקפץ לגובה של 2.30 מטר, לפני דמיטרי קרויטר (2.24 מטר).
באליפות העולם שנערכה בלונדון, הממלכה המאוחדת ב-13 באוגוסט 2017 הוא סיים במקום שישי בתוצאה של 2.25 מטר.
מדליית ארד באליפות אירופה
באליפות אירופה שנערכה בברלין, גרמניה ב-11 באוגוסט 2018 זכה איוואניוק במדליית ארד לאחר שקפץ לגובה של 2.31 מטר, אחרי מתאוס פריבקו מגרמניה (2.35 מטר) ומקסים נדסקאו מבלארוס (2.33 מטר).
מדליית ארד באליפות העולם
באליפות העולם שנערכה בדוחה, קטר ב-4 באוקטובר 2019 זכה במדליית ארד בקפיצה לגובה בשיא אישי חדש של 2.35 מטר, אחרי מועתז עיסא בראשים מקטר (2.37 מטר) ובן ארצו מיכאיל אקימנקו (2.35 מטר).
הר ורנון הארקורט
הר ורנון הארקורט (באנגלית: Mount Vernon Harcourt), המכונה לעיתים, בטעות, הר הארקורט (באנגלית: Mount Harcourt), הוא הר געש, הממוקם בחצי האי האלט שלחוף ים רוס באזור חוף בורכגרווינק של ארץ ויקטוריה, במזרח אנטארקטיקה, שבאנטארקטיקה.
להר צורה חרוטית, ושיא גובה 1,570 מטרים מעל פני הים; הר ורנון הארקורט הוא ההר ה-1,632 בגובהו באנטארקטיקה.
ההר הוא הר געש מסוג הר געש שכבתי, וסמוכים אליו שלושה הרי געש מסוג חרוט מגן.
גילוי ההר
ההר התגלה בינואר 1841 על ידי סר ג'יימס קלארק רוס.
מקור השם
שמו של ההר ניתן לו על ידי ג'יימס קלארק רוס.
ההר נקרא על שם הכומר ויליאם ורנון הארקורט ממיסדיי איגוד המדע הבריטי (British Science Association).
גאולוגיה
הר ורנון הארקורט, הוא חלק מהקבוצה הוולקנית מקמרדו.
לקריאה נוספת
• Defense Mapping Agency 1992, Sailing Directions (planning Guide) and (enroute) for Antarctica, P 402
ירגזי האשוחית
ירגזי האשוחית (שם מדעי: Periparus rufonuchalis) הוא ציפור שיר קטנה ממשפחת הירגזיים. ירגזי האשוחית הוא עוף ווקאלי וקטן ממרכז אסיה, אורכו 13 ס"מ. הוא חי לרוב ביערות אשוחית (ומכאן שמו), אשוח, ארז ואורן. הירגזי שחור-הציצה וירגזי האשוחית נחשבו בעבר למין אחד. לא מוכרים תת-מינים של ירגזי האשוחית.
מאפיינים חיצוניים
ירגזי האשוחית הוא עוף קטן; אורכו 13 ס"מ. גופו אפור עם ברק כחלחל וראשו שחור עם לחיים לבנות. על העורף כתם קטן וכתום. תת־השת גם הוא כתום. הכתף חומה, אבל לא נראית במנוחה. לירגזי ציצה שחורה וקטנה. אברות היד אפורות כהות ואברות האמה בצבע בז'. קשתית העין חומה כהה, המקור שחור וכף הרגל אפורה כחלחלה. הוא דומה מאוד לקרובו, ירגזי שחור-ציצה. הצעירים מובחנים בקלות מהבוגרים בשל חזהם וכיפתם הדהויים, ציצתם הקטנה, אין כתם על עורפם, בטנם וגבם בגוון אפור-חום.
ירגזי האשוחית הוא עוף ווקאלי. קריאותיו גבוהות ומצייצות, ונשמעות מעט כ–"פי–צ'ו", "צ'ה–וי", "צ'י" ו–"סי". קריאת האזהרה נשמעת כמעין גרגור. יש לו שני שירים: שיר מסולסל ברובו לסימון טריטוריה, ושיר שורק ברובו להגנה עליה.
התנהגות
הירגזי נצפה לרוב בודד, בזוג או בלהקות קטנות, ומצטרף לרוב ללהקות מעורבות בחיפוש אחר מזון. הוא תר אחר המזון בעלוות העצים והשיחים ועל הקרקע, וניזון מחרקים, זרעים ופירות יער. הגוזלים והעופות הצעירים ניזונים מחרקים באופן כמעט מוחלט. הוא תוקע זרעים קשים בקליפת העץ ומכה בהם במקורו כבפטיש. עונת הרבייה מתחילה באפריל–מאי. הירגזי מקנן בחללים בקרקע ובנקיקים ובין שורשי עצים גדולים, ולעיתים גם בחלל בעץ עד כמטר מהקרקע. שני ההורים בונים את הקן מטחב ומרופד בנוצות, פרווה וצמר. הנקבה מטילה 4–6 ביצים לבנות עם נקודות אדמדמות בגודל 17.7×12.9 מ"מ. חסר מידע רב על גידול הגוזלים, אבל ידוע ששני ההורים משתתפים בהאכלתם. השרת הנוצות מתבצעת בקיץ ובסתיו המוקדם.
בית גידול ותפוצה
ירגזי האשוחית מצוי במרכז אסיה, בערבות ויערות מחטניים הרריים (1,200 - 4,000 מטרים מעל פני הים). הוא חי לרוב ביערות אשוחית (ומכאן שמו), אשוח, ארז ואורן. בפקיסטן הוא ימצא גם ביערות ערער וביערות רודודנדרון, שדר ואלון בהימלאיה. טווח התפוצה (כ–2,700,000 קמ"ר) של מין זה גדול מאוד, ולכן המין אינו מתקרב לסף סכנת הכחדה לפי קריטריון גודל הטווח. גודל האוכלוסייה לא כומת, אך לא סביר שהוא מתקרב לסף סכנת ההכחדה על פי קריטריון גודל האוכלוסייה. מגמת האוכלוסייה יציבה, ועל כן אין ירידה מהירה מספיק כדי להתקרב לסף סכנת הכחדה לפי קריטריון מגמת האוכלוסייה. על כן, הירגזי שחור־הציצה מסווג כמין ללא חשש.
טקסונומיה ופילוגנטיקה
הסוג פריפרוס תואר ב-1884 בידי החוקר הבלגי אדמון דה סליס לונשאן אך במשך שנים נחשב לתת-סוג של הירגזי. מחקר משנת 2005 (גיל, סליקאס ושלדסון, 2005) מבוסס נתונים גנטיים ומורפולוגיים תמך בהפרדת הסוג פריפרוס, כפי שביצעו גופים אחדים, שבהם IUCN, ITIS, ואיגוד האורניתולוגים הבינלאומי (IOU, לשעבר IOC). נוסף על כך, הירגזי שחור-הציצה וירגזי האשוחית נחשבו בעבר למין אחד. לא מוכרים תת-מינים של ירגזי האשוחית.
רמי איגרא
רמי איגרא הוא איש ביטחון ישראלי, לשעבר ראש חטיבת השבויים והנעדרים במוסד וכיום מנכ"ל חברת Tender Loving Care.
ביוגרפיה
איגרא התגייס למוסד בגיל 21 לאחר שחש אשמה על חוסר מעורבותו בשמירה על ביטחון ישראל במלחמת יום כיפור, הוא שימש במספר תפקידים בארגון ביניהם כראש שלוחת המוסד("צומת") באירופה וראש חטיבת השבויים והנעדרים במוסד.
לאחר פרישתו מהמוסד בשנת 1999 הוא כיהן כמנהל מחוז תל אביב של מכבי שירותי בריאות, מנכ"ל של "בית בלב", שהיא חברת האשפוז הכרוני והדיור המוגן של מכבי שרותי בריאות במסגרת הזאת הקים את בית החולים בבת ים ופיתח את מערך הסיעוד המורכב והשיקום של מכבי.
כיום הוא משמש כמנכ"ל חברת Tender Loving Care
בנוסף הוא מעביר הרצאות בנושא מודיעין, שבויים ונעדרים והמוסד ומשמש כפרשן לענייני מודיעין והמוסד.
במאמר שכתב ב 2015, הוא ביקר את ההחלטה לכבד בהדלקת המשואה את סימה שיין (לשעבר ראש חטיבת המחקר ב"מוסד"), בין היתר עקב עיסוקה בתפקיד משרדי - מחקרי שלא בליבת הארגון המבצעי.
שניים (אלבום)
שניים הוא אלבום אולפן כפול, ה-20 במספר, של הזמר והמוזיקאי הישראלי שלמה ארצי משנת 1996.
הפקה
שלמה ארצי כתב והלחין את כל השירים באלבום שהופק על ידי גיל פלדמן וליאור טבת והוקלט באולפני גל קול. האלבום זכה להצלחה רבה ומכר מעל 160,000 עותקים. האלבום הגיע למעמד של פלטינה מרובעת, וזיכה את שלמה ארצי בקטגוריית "זמר השנה" ואת שירו עם הזמרת ריטה - "שניים" בקטגוריית "שיר השנה" במצעד הפזמונים העברי השנתי.
שירי האלבום ניחנים באזכורים רבים לרצח יצחק רבין. כך הוא למשל השיר "דו"ח רצח" העוסק ישירות ברצח. הבית הראשון של השיר עוסק ברצח קנדי והבית השני ברצח רבין ובתחושותיו של ארצי. בבית השלישי ישנו תיאור תחושות העם לאחר רצח רבין והתייחסות עצמית. הכותב תוהה על רציחות אלה, על הקשר ביניהן, ומה צופן העתיד לאחריהן. הפזמון מלא בשאלות ותהיות ועוסק בנושא הבית השלישי והעתיד לאחר הרצח. רצח רבין מוזכר גם בשיר "לאן, לאן, לאן" מהאלבום.
בחלק משירי האלבום שזורים משפטים המעידים על המשבר בחיי הנישואין של הכותב עם רעייתו הראשונה, מילכה. "את היית בשבילי הכל וזה לא היה מזמן", "חושב על כל המיואשים שהתאהבו והתחתנו..." (מתוך: "לאן, לאן, לאן"); "ואני לא שומע כבר ממך יותר כלום", "חדשות לא טובות, את עוזבת אותי", "אומר לעצמי, מחר זה מחר, מחר היא תחזור" (מתוך: "זה מה שנשאר"); "רק טיפש כמוני, רוצה להתאהב שנית, אפילו בך" (מתוך: "שיר על כל השאיפות"); "אמנם אין אהבה שאין לה סוף, אבל הסוף הזה נראה לי מקולל" (מתוך: "היא לא יודעת מה עובר עלי"); "מה לעשות, אני כבר לא יודע"? "כמו אדיוט, אני רץ תמיד אחריה, ואומר לה: 'בואי, ותהיי איתי'" (מתוך: "אבסורד"); "בשלט רחוק מביט רחוק, לא אני לא אניח לך, עד שהאהבה, תחזור אלינו" (מתוך: "האהבה הישנה").
I Ain't No Quitter
I Ain't No Quitter הוא סינגל שהוקלט על ידי הזמרת-יוצרת הקנדית שאניה טוויין. השיר יצא לאור ב-2 במאי 2005, על ידי חברת התקליטים מרקורי רקורדס, כסינגל השלישי והאחרון מתוך אלבום הלהיטים הראשון של טוויין, Greatest Hits.
עם יציאתו נכנס השיר אל המקום ה-22 במצעד הרשמי של קנדה.
רקע וכתיבה
בדומה ל-"" ו-"" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי.
השיר יצא כסינגל על גבי תקליטור בבריטניה, ומאוחר יותר יצא על גבי תקליטור גם בגרמניה.
וידאו קליפ
הווידאו קליפ המלא שיצא עבור השיר צולם בטיחואנה שבמקסיקו. הקליפ צולם במרץ 2005, והופץ ב-5 במאי 2005. כמו כן, ביים את הקליפ הבמאי ויין אישם, אשר ביים עבור טוויין את הקליפ של הסינגל הקודם שלה, "".
נכון לספטמבר 2019, מונה הצפיות של הקליפ עומד על כ-15 מיליון צפיות.
ביקורות
מגזין בילבורד סקרו את השיר וטענו שהוא שיר ש"עוצב לרחבת הריקודים", אך כולל גם שורשי קאנטרי
מונט ביין דייוויס
מונט ביין דייוויס (Monnett Bain Davis; 13 באוגוסט 1893 - 26 בדצמבר 1953) היה דיפלומט אמריקאי. בתפקידו האחרון כיהן כשגריר ארצות הברית בישראל.
ביוגרפיה
הוא נולד בגרינקאסל, אינדיאנה ונקרא על שם סבתו מצד אימו. במהלך מלחמת העולם הראשונה שרת בחיל המשלוח האמריקאי לאירופה. לאחר שחרורו התקבל לשירות החוץ האמריקאי ונשלח במסגרת תפקידו למספר רב של שגרירויות בעולם. הוא החל את שרותו כקונסול בפורט אליזבת בדרום אפריקה, והיה בתפקידים שונים בסטוקהולם, שאנגחאי, סינגפור, ובואנוס איירס. לאחר שמילא תפקיד מינהלי במשך שנים אחדות במזכירות המדינה בוושינגטון די. סי., נשלח להיות ציר בדנמרק ואחר כך כשגריר בפנמה (1948–1951).
בזכות יכולתו בניהול משא ומתן נבחר לתפקיד שגריר ארצות הברית בישראל. הוא החל את תפקידו בישראל בחודש ינואר 1951. השגריר דייוויס מת בשנתו בשגרירות ארצות הברית בתל אביב ב-26 בדצמבר 1953. גופתו הוטסה לארצות הברית והוא נקבר בבית הקברות הלאומי ארלינגטון.
כריס קרמר
קריירה
קרמר החל את הקריירה בשנת 2006 באוניברסיטת פרדו, כששיחק תחת המאמן מאט פיינטר (Matt Painter).
לאחר שסיים את לימודיו בשנת 2010, הצטרף אל קבוצת אינדיאנה פייסרס במסגרת ליגת הקיץ של ה-NBA.
בעונת 2010/2011, חתם בקבוצת פורט ויין מאד אנטס המשחקת בליגת הפיתוח של ה-NBA, ולאחר כמה חודשים עבר אל מאטס דה גוואינבו מליגת העל הפורטו-ריקנית.
בעונת 2012/2013, חתם בקבוצת אולדנבורג.
בעונת 2017/2018, חתם בקבוצת ריטאס וילנה מליגת העל הליטאית.
בספטמבר 2020 חתם בקבוצת הפועל ירושלים מליגת העל בישראל לעונת 2020/2021. בסיום העונה ולאחר פציעה שעבר במהלכה, עזב את הקבוצה.
מוזיאון שלוש המהפכות (קוריאה הצפונית)
מוזיאון שלוש המהפכות (בקוריאנית: 3대혁명전시관) הוא מוזיאון הממוקם בקוריאה הצפונית ושוכן באזור ריונמוט-דונג שמצפון לפיונגיאנג, בירת קוריאה הצפונית.
פעילות
מטרת המוזיאון היא להציג ולהאדיר את שלוש המהפכות להן אחראי המייסד והמנהיג העליון של קוריאה הצפונית, קים איל-סונג: המהפכה האידאולוגית, המהפכה הטכנולוגית והמהפכה התרבותית.
מתחם המוזיאון כולל שש תערוכות המפרטות את הישגיה של קוריאה הצפונית בתחומי האלקטרוניקה, התעשייה הכבדה, החקלאות, החינוך והטכנולוגיה. המוזיאון מפאר בין היתר את הישגי אידאולוגיית ג'וצ'ה, ואת הפיתוח התעשייתי והחקלאי שקוריאה הצפונית השיגה במרוצת השנים, וכולל גם תצוגה חיצונית של כלי רכב המיוצרים בקוריאה הצפונית.
מבנה המוזיאון עצמו מוכר הודות לעיצובו החיצוני בצורת כוכב לכת עם טבעות, בדומה לכוכב שבתאי. בכיפת המוזיאון ממוקם גם פלנטריום.
המוזיאון, שמקורו בתערוכה תעשייתית-חקלאית זמנית בשנת 1946, הפך באופן רשמי למוזיאון קבע בשנת 1983.
Tekken (סדרת משחקים)
טקן (מיפנית: 鉄拳, ״אגרוף ברזל״) היא סדרת משחקי פעולה ולחימה שיצאה לראשונה ב-1994 ושפותחה על ידי חברת נאמקו, בתחילה כמשחק ארקייד בלבד, ולאחר מכן כמשחק קונסולה המתאים לסדרת מכשירי הפלייסטיישן, PSP, PS Vita ו-Xbox.
פירוט כללי
המשחק הוא משחק לחימה אשר בעת יציאתו כלל מאפיינים חדשניים. ניתן לשחק בקרב אחד-על-אחד עם שחקן אחר, קרב נגד המחשב וקרב קבוצתי. בתחילת המשחק יש לבחור דמות, כאשר לכל דמות סגנון לחימה שונה ואפשרויות ייחודיות. חלק מן הדמויות במשחק המקורי הופיעו גם במשחקים עוקבים. עם הזמן משיגות הדמויות שיטות לחימה חדשות ותרגילים חדשים, נאמקו שינתה את סגנון הלחימה של חלק מן הדמויות בגרסאות מאוחרות יותר. בנוסף, ניתן לשנות את מראה הדמות בחנות הבגדים.
חברת נאמקו נוהגת להוסיף תוספים למשחקים בדמות קרבות מיוחדים, מסעות מכשולים ואפילו משחק באולינג. לרוב, השחקן יכול לבחור דמות אחת בלבד אתה ישחק, אך במשחק הייחודי "Tekken Tag Tournament" השחקן יכול לבחור שתי דמויות וניתן להחליף ביניהם במהלך הקרב.
מקור השם הלועזי Tekken ביפנית, 鉄拳, "אגרוף ברזל".
משחקי הסדרה
המשחק הראשון בסדרה, "Tekken", שיצא ב-1994, הוא אחד ממשחקי הווידאו הראשונים בטכנולוגיה תלת-ממדית. המשחק הצליח בעיקר בקונוסולת המשחקים פלייסטיישן אליה שודרג בשנת 1995. בזכות הצלחתו בשוק יצאו לו שני משחקי המשך באותה קונסולה: "Tekken 2" (1996), ו"Tekken 3"  (1998).
בשנות התשעים יצא גם קרוסאובר עם חברת סגה למגה-דרייב בשם "virtua fighters vs. Tekken", עם גרסה דו-ממדית לדמויות של חברת סגה ובלי "בוסים".
בסתיו 2011 יצא למכונות הארקייד משחק ההמשך ל-Tekken Tag, שנקרא Tekken Tag Tournament 2. המשחק יצא בסתיו 2012 לפלייסטיישן 3, ל-Xbox 360 ול-Wii U.
לאור הפופולריות הרבה של המשחק Street Fighter 4 מחד גיסא, וההצלחה של משחקי טקן מאידך גיסא, החליטו מפתחי שני המשחקים לשתף ביניהן פעולה ולפתח שני משחקים אשר יתבססו על לוחמי הסדרות שלהן: "Street Fighter X Tekken" (הופק על ידי Capcom ויצא במרץ 2012 ל-Xbox 360, פלייסטיישן 3, מחשב אישי ו-PS Vita) ו-"Tekken X Street Fighter"  המכונה גם כ-"Tekken VS Street Fighter" ( היה אמור לצאת לאור על ידי נאמקו אך הפיתוח של המשחק הופסק). במקביל, יצא משחק לקונסולת נינטנדו 3DS בשם "Tekken 3D: Prime Edition".
ב-2017 יצא למחשב האישי ולקונסולות ה -Xbox One והפלייסטיישן 4 "7 Tekken" לאחר שב-2015 המשחק יצא במהדורה מוגבלת למכונות ארקייד בלבד.
עלילת המשחקים
בעלילה, תחרות אמנויות לחימה עולמית מתקרבת לסופה, עם סכום גדול של כסף שמובטח ללוחם שיכול להביס את הייהאצ'י מישימה בקרב הסופי של התחרות. התחרות מתקיימת בחסות התאגיד הענקי, תאגיד מישימה. בדרך כלל יש כשמונה לוחמים שנשארו אחרי ניצחון בקרבות עד מוות בכל רחבי העולם והמנצח של התחרות יקבל את התואר "מלך אגרוף הברזל". רק אחד יהיה בעל סיכוי בלהביס את הייהאצ'י וייקח הביתה את הפרס הכספי ואת הפרסום.
דמויות המשחקים
לסדרת המשחקים יש עלילה ראשית, תחרות הקרבות ושמה "Iron Fist Tournament". לכל דמות משתתפת יש מניע להשתתפותה בתחרות - לרוב בגלל מניעים כספיים, מקצועיים ואף אישיים (נקמה או התקרבות). לרוב, נוצרות גם מערכות יחסים בין שחקנים אחרים, (שנאה, יריבות, אהבה, חברות).
טנק חילוץ M-88
טנק החילוץ M88 הוא טנק חילוץ (טחל"ץ) בינוני-כבד ונחשב לאחד מטנקי החילוץ הגדולים ביותר הנמצאים בשירות כיום בעולם. מטרת הטחל"ץ היא חילוץ כלי רכב ובעיקר רכב קרבי משוריין וטנקים הנפגעים בשדה הקרב. הטחל"ץ יכול לפעול בכל מזג אוויר ומבוסס על טנק ה-M60 פטון האמריקאי. ייצורו הסדרתי של ה-M88 החל בשנת 1961 וכיום הוא משמש צבאות רבים, כולל צה"ל.
השימוש הניכר ביותר בטנק חילוץ זה היה במלחמת וייטנאם, מלחמת המפרץ, מלחמת עיראק ובמלחמת קוסובו.
תפקידו של ה-M88
תפקידו העיקרי של טנק החילוץ M-88 הוא לתקן או להחליף חלקים פגועים בכלי רכב צבאיים (בעיקר רכב קרבי משוריין) בזמן שהם מותקפים. בנוסף, ה-M88 משמש לחלץ כלי רכב תקועים (למשל רכב אשר הופל לאדמה בוצית ואיבד יכולת לנוע). ל-M88 יש מנוף עם כננת המאפשר החלפת חלקים פגומים ברק"מ (בעיקר החלפת המנוע). המנוף מרים את החלק הפגום ומוריד במקומו חלק חילוף תקין. ל-M88 יש גם כננת לגרירת רכבים תקועים. ל-M88 מחובר APU ("יחידת כוח עזר") המאפשר לו להעביר כוח הידראולי וכוח חשמלי לרכבים אחרים.
במלחמת עיראק השתמש צבא ארצות הברית במנוף ובכננת של ה-M88 למשימות בנייה והנדסה קרבית, בעיקר הצבת חומות המורכבות ממקטעי בטון מודולריים.
בצה"ל, ה-M88 משרת לצד דחפורי D9 משוריינים המסייעים בחילוצים. רוב תפקידי הגרירה הועברו לדחפור, שמשמש גם לחילוץ כלי רכב שהתהפכו. ב-2008 הוסבו מספר דחפורי D9L לחילוץ אחרי שהמעקר האחורי שלהם הוחלף בכננת חילוץ. בעקבות התגברות איום הנ"ט בלבנון ורצועת עזה מוגנו חלק מטנקי ה-M88 במיגון כלוב.
דפנה
{{פירושונים|
ראו גם
}}
רוז נמיונס
רוז נמיונס (באנגלית: Rose Namajunas; נולדה ב-29 ביוני 1992) ידועה גם בכינוי 'Thug Rose' (בעברית: רוז הבריונית) היא לוחמת MMA אמריקאית ממוצא ליטאי, אלופת ה-UFC במשקל קש.
חיים אישיים
נמיונס נולדה להורים ליטאים. אביה סובל מסכיזופרניה, שהביא לסיבוכים ולקשיים במהלך שנות נעוריה.
נמיונס מאורסת לשותפה לאימונים, אלוף UFC במשקל כבד לשעבר פאט בארי.
קריירה מוקדמת
נמיונס החלה להתחרות ב-MMA כחובבת בשנת 2010. היא התאמנה תחת גרג נלסון במינסוטה באקדמיה לאמנויות לחימה. היא צברה שיא חובבני מושלם של 0–4 עם 2 ניצחונות נוק אאוט ו-2 על פי החלטה. שני הגימורים הגיעו בסיבוב הראשון. ב-5 בינואר 2013 היא ערכה את קרב הבכורה המקצועי שלה נגד אמילי קגן בקרב 'Invicta FC 4: Esparza vs. Hyatt'. לאחר שני סיבובים הלוך ושוב, הצליחה נמיונאס להשיג את הניצחון על ידי הכנעה בשל חנק עירום אחורי. הניצחון בבכורה המקצועית גם זכה לה את הגשת הבונוס של הלילה. ב-5 באפריל 2013, בהופעתה המקצועית השנייה, נמיונס התמודדה מול קת'ינה קטרון ב-'Invicta FC 5: Penne vs. Waterson'. היא זכתה בקרב על ידי ביצוע זרוע מעופפת כ-12 שניות אל תוך הסיבוב הראשון. הופעה זו זיכתה את נמיונאס בפרס השני של "Invicta".
אליפות הלחימה האולטימטיבית
ב-11 בדצמבר 2013 נמסר שנמיונס הוחתמה על ידי ה-Ultimate Fighting Championship) UFC) יחד עם 10 לוחמות אחרות במשקל קש להתחרות בעונה ה-20 של הלוחם האולטימטיבי, אשר היה הכתר הראשון אי פעם UFC אלוף משקל נוצה נמיונס היה הבחירה הרביעית על ידי גילברט, היא ניצחה את אלכס צ'יימברס בהכנעה בשל חנק עירום מאחור בסיבוב הראשון של הטורניר. ברבע הגמר, נמיונס עמדה מול ג'ואן קלדרווד. היא זכתה במאבק באמצעות קימורה בסיבוב השני. בחצי הגמר, נאמג'ונאס עמדה מול רנדה מרקוס. היא שוב ניצחה את המאבק באמצעות קימורה בסיבוב הראשון. באליפות הלחימה האולטימטיבית נמיונס עמדה בפני קרלה אספרזה ב-12 דצמבר 2014 נמיונס איבדה את הקרב באמצעות חנק עירום בסיבוב השלישי. למרות ההפסד לנמיונס הוענק $25,000 בונוס פרסים עבור ביצועים ואת הקרב של העונה על הקרב שלה עם ג'ואן קלדרווד.
נמיונס הייתה צפויה להתמודד עם נינה אנסרוף ב-23 במאי 2015 בUFC 187 לפני הקרב, אנסרוף החמיצה משקל של 4 פאונד ונקנסה 20 אחוזים מחלקה בקרב, עם זאת, כמה שעות לפני תחילת הקרבות, בוטל הקרב מפני שאנסארוף הייתה חולה ונאלצה לסגת. אף על פי שהמאבק לא היה יכול להתקיים, נמי'ונס קיבלה את חלקה המלא התקשורת דיווחה כי ייתכן כי המאבק יכול להיות מאוחר יותר בשנת 2015.